དྲུག་སྟེ། དུས་དང་།
གནས་དང༌། གྲོགས་དང་། ཡོ་བྱད་དང་། ཆོ་ག་དང་། དགོས་པའོ། །དང་པོ་
དུས་ལ་གཉིས། རྒྱུན་གྱི་དུས་དང༌། ཁྱད་པར་གྱི་དུས་སོ། །དང་པོ་ནི་ཡར་ངོའི་
ཚེས་བརྒྱད་དང༌། བཅུ་དང༌། བཅུ་བཞི་དང༌། བཅོ་ལྔ་སྟེ་བཞི་དང་། མར་ངོའི་
ཡང་དེ་ལྟར་བཞི་དང་བཅས་པས་བརྒྱད་དོ། །ཁྱད་པར་གྱི་དུས་ནི་ཆོས་ཉན་པ་
དང་། བཤད་པ་དང་། དམ་ཚིག་གསོ་བ་ལ་སོགས་པ་ཁྱད་པར་གྱི་དུས་རྣམས་
སོ། །གཉིས་པ་གནས་ནི་དུར་ཁྲོད་རི་ཡི་བྱ་སྐྱིབས་ལ་སོགས་པ་སྟེ་མདོར་ན་དམ་
ཚིག་དང་མི་ལྡན་པས་དབེན་པའོ། །གསུམ་པ་གྲོགས་ནི་དམ་ཚིག་ཐོབ་ལ་མ་ཉམས་
པའི་དཔའ་བོ་དང་རྣལ་འབྱོར་མ་རྣམས་སྤྱན་དྲངས་སོ། །བཞི་པ་ཡོ་བྱད་ནི་ཅི་འབྱོར་
པ་ཡིན་ནའང་། མེད་དུ་མི་རུང་བ་བ་ལ་དང་མ་དཱ་ནའོ། །ལྔ་པ་ཆོ་ག་ལ་གསུམ།
སྦྱོར་བ་དང་། དངོས་གཞི་དང༌། མཇུག་གོ། །དང་པོ་ལ་དྲུག །གནས་ཁང་བརྒྱན་
པར་བྱ་བ་དང་། ལོངས་སྤྱོད་པའི་ཡོ་བྱད་བཤམ་པ་དང་། སློབ་དཔོན་སྤྱན་དྲངས་
ཏེ་བཞུགས་སུ་གཞུག་པ་དང༌། གསོལ་བ་བཏབ་སྟེ་ནང་དུ་ཞུགས་ལ་ཕྱག་སྔོན་དུ་
འགྲོ་བས་རྒན་རིམ་བཞིན་གྲལ་བྱ་བ་དང༌། མཎྜལ་དང་མེ་ཏོག་དབུལ་ཞིང་ལྷའི་
རྣལ་འབྱོར་ལ་གནས་པར་གསོལ་བ་གདབ་པ་དང་། ཡི་གེ་བརྒྱ་པ་བརྗོད་དེ་རྒྱུད་
-186-

མཚོ་སྐྱེས་ཚོགས་འཁོར་རམ་ཚོགས་ཀྱི་འཁོར་ལོའི་ལག་ལེན།
སྦྱངས་པའོ། །དང་པོ་ནི་གནས་ཁང་ཕྱགས་དར་དང་བརྐྱང་ནུལ་བྱས་ལ་བླ་རེ་དང་
བྲིས་སྐུ་དགྲམ་པ་དང༌། མདུན་བསྐྱེད་གཙོ་བོར་བྱེད་ན་བསྒྲུབ་པའི་མཎྜལ་བཤམ་
པ་དང་། གཞན་མཆོད་པའི་ཡོ་བྱད་ཐམས་ཅད་མངོན་རྟོགས་རྒྱས་པའི་སྐབས་སུ་
བཤད་པ
་པ་ཇི་ལྟ་བ་བཞིན་བཤམ་པ་ལེགས་པར་བྱ། གཏོར་མ་གཉིས་ཙམ་མམ། དེ་
བས་མང་བར་བྱེད་ནའང་ཇི་ལྟར་འབྱོར་པར་བཤམ། ཐོད་པའི་ནང་དུ་བདུད་རྩི་
སྦྱར་བའི་མཆོད་པ་རང་གི་མདུན་དུ་བཤམ་མོ། །དེ་ནས་གཉིས་པའང་ལོངས་སྤྱོད་
པའི་ཡོ་བྱད་གཡོ་བ་ལ་སོགས་པ་ཐམས་ཅད་སྟ་གོན་ལེགས་པར་བྱ། གསུམ་པའང་
རྡོ་རྗེ་སློབ་དཔོན་སྔོན་དུ་སྤྱན་དྲངས་ལ་སློབ་དཔོན་བདག་ཉིད་སྟན་བདེ་བ་ལ་ཇི་
ལྟར་མཚམས་པར་བསྡད། བཞི་པ་དབྱུག་སྔོན་ཅན་གྱི་སྒོ་པ་ཡོད་ན་ཚིགས་སུ་བཅད་
པས་གསོལ་བ་གདབ་པར་བྱ་སྟེ། ཁྱོད་ཀྱི་དམ་ཚིག་ལ་ནི་ཁྲོ་བོ་སྔོན་པོ་
མཛེས། །དངོས་གྲུབ་ཕྱག་ན་དབྱུག་ཐོ་རིན་ཆེན་བཅིངས་པ་འཛིན། །།དཔལ་ལྡན་
དཔའ་བོ་དཔའ་མོ་འདུ་བར་འཁོར་སྒྲོལ་འཁུམ། །མཁས་མཛེས་རྣལ་འབྱོར་མ་ཡི་
ནང་དུ་བདག་ཐོང་ཅིག །ཅེས་བརྗོད་དོ། །དེ་ནས་བརྡ་དང་བརྡའི་ལན་བྱས་ལ་
བུམ་ཆུས་བྲན་ཏེ། འདི་ནི་ཆོས་རྣམས་བཟང་པོར་ལྟོས། །འདུ་བ་རྣམས་ལ་ཐེ་
ཚོམ་མེད། །བྲམ་ཟེ་ཁྱི་དང་གདོལ་པའང་། །རང་བཞིན་གཅིག་པ་ཉིད་དུ་
དགོངས། །ཞེས་བྱ་བའི་ཚིགས་སུ་བཅད་པ་བརྗོད་ལ་ནང་དུ་བཏང་། སྒོ་སྲུང་མེད་
ནའང་བག་དང་ལྡན་པས་ནང་དུ་འཇུག་གོ། །གང་ལྟར་ཡང་ཕྱག་དང་མཎྜལ་སྔོན་
དུ་འགྲོ་བས་རྣལ་འབྱོར་པ་རྣམས་རྒན་པའི་རིམ་པ་བཞིན་དུ་གྲལ་ཇི་ལྟར་མཚམས་
པ་ལ་བཞག་གོ། །ལྔ་པ་གསོལ་བ་གདབ་པ་ནི། ལས་ཀྱི་རྡོ་རྗེ་སློབ་མས་སློབ་དཔོན་
གྱི་མཎྜལ་དབུལ། མེ་ཏོག་གི་ཕྲེང་བའམ། སིལ་མ་གཅིག་དབུལ། རྣལ་འབྱོར་པ་
གཞན་རྣམས་ལའང་མཎྜལ་གྲུབ་ན་དབུལ། མ་གྲུབ་ན་ཐམས་ཅད་ལ་མེ་ཏོག་རེ་རེ་
187

ས་སྐྱ་བཀའ་འབུམ། 《“དེ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
ཕུལ་ལ་ཕྱག་བྱས་ཏེ་ཐལ་མོ་སྦྱར་ལ། ཀུན་བཟང་རྣལ་འཕྲུལ་མཆོད་པའི་བྱིན་རླབས་
ཀྱི། །དཔའ་བོ་རྣལ་འབྱོར་མ་རྣམས་མཆོད་པ་དང༌། །ཡོན་བདག་བགེགས་ཞི་
ཚོགས་ནི་བསགས་བྱའི་ཕྱིར། ། །གཉིས་མེད་ཏིང་འཛིན་དག་ལ་གནས་པར་
གསོལ། །ཞེས་བྱ་བའམ། ཡང་ན་ཐམས་ཅད་སོ་སོ་ནས་ལྷའི་རྣལ་འབྱོར་ལ་གནས་
པར་ཞུ་ལགས། ཞེས་བྱ་བས་གསོལ་བ་བཏབ་སྟེ་ཕྱག་འཚལ་ལ་མེ་ཏོག་རང་རེ་ལ་
དགོས་ན་བསྡུས་ལ། སློབ་དཔོན་ལ་དབུལ། བླ་མས་བླ་མ་གོང་མ་རྣམས་ལ་དབུལ་
ལོ། །དེ་ནས་དྲུག་པ་རྒྱུད་སྦྱངས་པ་ནི་ཐམས་ཅད་ཀྱི་དམ་ཚིག་གི་ཉེས་པ་བཤགས་
པའི་ཕྱིར་ཡི་གེ་བརྒྱ་པ་ཅི་ནུས་པ་བཟླས་སོ། །དངོས་གཞི་ནི་བདག་གི་རྣལ་འབྱོར་
རྫོགས་པ་གཅིག་ལ་ཚིམ་པ་དྲུག་སྟེ། ཏིང་ངེ་འཛིན་གྱི་དཀྱིལ་འཁོར་མཆོད་པ་རྒྱས་
པས་ཚིམ་པ་དང་། སྙིང་ཁར་ཡེ་ཤེས་ཀྱི་ལྷ་བདུད་རྩི་མྱང་བས་ཚིམ་པ་དང་། འབྱུང་
པོའི་ཚོགས་གཏོར་མས་ཚིམ་པ་དང༌། དམ་ཚིག་དང་ལྡན་པའི་དཔའ་བོ་དང་རྣལ་
འབྱོར་མ་རྣམས་ཚོགས་ཀྱི་ཁ་ཟས་ཀྱིས་ཚིམ་པ་དང་། གླུ་དང་གར་གྱིས་ཚིམ་པར་
བྱ་བ་དང༌། དངོས་གཞི་ཚིམ་པ་དྲུག་པའོ། །དང་པོ་ནི་ཚོགས་ཀྱི་ཞིང་སྤྱན་དྲངས་
པ་ནས་ཐུན་མོང་གི་སྲུང་འཁོར་གྱི་བར་བསྒོམ། བར་ཆད་བསྲུང་བའི་དེ་ཁོ་ན་ཉིད་
དམ། ཕྱིར་བཟློག་པའི་དེ་ཁོ་ན་ཉིད་ཀྱི་བསྒོམ་བཟླས་ཀྱང་ཅུང་ཟད་བྱའོ། །དེ་ནས་
རང་གི་ལྷའི་རྣལ་འབྱོར་བསྒོམ་བཟླས་པའི་རྣལ་འབྱོར་གྱི་དབང་དུ་བྱས་ཏེ་དེའང་
དབང་བསྐུར་རྒྱས་གདབ་རྫོགས་པ་དང་བཟླས་པ་བྱའོ། །ཚོགས་འཁོར་དང་སྦྱིན་
སྲེག་ལ་སོགས་པའི་ཕྲིན་ལས་བྱེད་པའི་ཚེ། ལྷ་བསྡུ་བའི་ཚུལ་གྱིས་གཟུགས་ལས་
འདས་པར་གནས་པའི་རྫོགས་རིམ་བསྒོམ་གསུང་ངོ༌། །བར་འདིར་བཟླས་པའང་
དང་པོ་རྩ་བའི་སྔགས་ཅི་ནུས་པ་བཟླས། དེ་ནས་ཨོཾ་དེ་ཝ་པི་ཙུ་བཛྲ་ཧཱུྃ་ཧཱུྃ་ཧཱུྃ་ཕཊ་
སྭཱ་ཧཱ། ཞེས་སྙིང་པོའི་སྔགས་སོ། །ཨོཾ་བཛྲ་ཀརྟ་རི་ཧེ་བཛྲ་ཡ་ཧཱུྃ་ཧཱུྃ་ཧཱུྃ་ཕཊ་སྭཱ་
188

མཚོ་སྐྱེས་ཚོགས་འཁོར་རམ་ཚོགས་ཀྱི་འཁོར་ལོའི་ལག་ལེན།
ཧཱ། ཞེས་ཉེ་བའི་སྙིང་པོའོ། །ཨོཾ་ཨཱཿཨ་ཨཱ་ཨི་ཨཱི་ཨུ་ཨཱུ་རྀ་རཱྀ་ལྀ་ལཱྀ་ཨེ་ཨཻ་ཨོ་ཨཽ་ཨཾ་ཧཱུྃ་
ཞེས་བཅོམ་ལྡན་འདས་མའི་ཕྲེང་བའི་སྔགས་ཀྱང་ཅི་ནུས་སུ་བཟླའོ། །ཨོཾ་
ཕཊ་སྭཱ་ཧཱ།
ཨཱཿགཾ་ཧཱུྃ་ཕཊ་སྭཱ་ཧཱ། ཞེས་པ་ལ་སོགས་པ་རྣལ་འབྱོར་མ་བརྒྱད་ཀྱི་སྙིང་པོའང་ཅི་
ནུས་པ་བཟླ་བར་བྱའོ། །དེ་ནས་དང་པོ་ཏིང་ངེ་འཛིན་གྱི་དཀྱིལ་འཁོར་མཆོད་པ་
རྒྱས་པས་ཚིམ་པ་དངོས་ནི། བདག་གི་དཀྱིལ་འཁོར་མ་བསྡུས་པ་དེ་ཉིད་ལ་མཆོད་
པ་བྱས་ཏེ། དང་པོ་ཕྱི་མཆོད་དངོས་སུ་བཤམ་པའི་མཆོད་པ་ལ་བསང་བ་
དང་། སྦྱང་དང་། བྱིན་གྱིས་བརླབ་པ་དང༌། དབུལ་བ་རྣམས་སྔར་ཐུན་མཚམས་
ཀྱི་བྱ་བའི་སྐབས་སུ་བཤད་པ་ལྟར་མཐར་རོལ་མོའི་བར་དུ་བྱའོ། །དེ་བཞིན་དུ་ནང་
བདུད་རྩིའི་མཆོད་པ་དང༌། ལྷ་མོ་བརྒྱད་ཀྱི་མཆོད་པ་དང་། བསྟོད་པའི་མཆོད་
པའི་བར་མངོན་པར་རྟོགས་པར་སྔར་ཇི་ལྟར་བཤད་པ་ལྟར་བྱའོ། །གཉིས་པ་
ནི། ཡང་བདུད་རྩི་མྱང་བ་རྒྱས་པ་བཞིན་བྱའོ། །དེ་ནས་རང་གི་དཀྱིལ་འཁོར་བསྒོམ་
པ་དེ་བར་འདིར་བསྡུས་ལ། ང་ཕྱག་གཉིས་པའི་ང་རྒྱལ་གྱིས་གནས་པར་བྱ། རྣལ་
འབྱོར་པ་ཉུང་བ་ལྷ་གྲངས་ལྟར་བཀོད་པའི་སྐབས་ས། སངས་རྒྱས་ཀྱི་གར་ལྟ་
བུའམ། བསྐྱེད་པའི་རིམ་པ་ལ་ཤིན་ཏུ་བརྟན་པའི་རྣལ་འབྱོར་པ་ལྟ་བུ་ཡིན་ན་མཇུག་
ཡོངས་སུ་རྫོགས་པ་དང་བསྡུས་པས་ཆོག་གི། དེ་ལྟར་མ་ཡིན་པ་རྣམས་ལ་མཉམ་
གཞག་གི་རྣལ་འབྱོར་པས་འདིར་རྫོགས་པར་བྱས་ཏེ་སྤྱོད་ལམ་གྱིས་གནས་པར་
བྱའོ། །།དེ་ལྟ་མ་ཡིན་ན་རྣམ་པར་གཡེངས་པར་འགྱུར་རོ། །དེ་བས་ན་རང་ཕྱག་
གཉིས་པར་ལངས་ལ་མདུན་བསྐྱེད་ཀྱི་དཀྱིལ་འཁོར་བྱེད་ནའང་བར་འདིར་སྔར་ཐུན་
མཚམས་ཀྱི་བྱ་བའི་སྐབས་སུ་བཤད་པ་ལྟར་གཏོར་མའི་བར་དུ་རྫོགས་པར་
བྱ། གསུམ་པ་འབྱུང་པོའི་ཚོགས་གཏོར་མས་ཚིམ་པ་ནི། གཏོར་མ་ལ་རང་གི་བདུད་
རྩི་བྲན་ཏེ་ཆུ་དང་ཆང་ཡང་བླུགས་ལ་སྔར་བཤད་པ་ལྟར་གཏོར་མའི་རྣལ་འབྱོར་
- 189

ས་སྐྱ་བཀའ་འབུམ། “དེ་ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
བྱ། རང་གི་ཆོས་སྐྱོང་བའི་གཏོར་མའམ། གཙུག་ལག་ཁང་གི་ཆོས་སྐྱོང་ངམ། གཞི་
བདག་ལ་སོགས་པ་གང་ལ་སྟེར་བའི་གཏོར་མ་རྣམས་ཀྱང་ལྷ་དང་འབྱུང་པོ་སྤྱིའི་
གཏོར་མའི་རྗེས་ལ་བཏང་ངོ༌། །དེ་ནས་བཞི་པ་དམ་ཚིག་དང་ལྡན་པའི་རྣལ་འབྱོར་
པ་ཚོགས་ཀྱི་མཆོད་པ་ནི་གྲལ་ན་གནས་པའི་རྣལ་འབྱོར་པ་རྣམས་ལ་ལྷའི་མོས་པ་
བརྟན་པོ་བྱས་ལ། མེ་ཏོག་ལ་སོགས་པའི་ཕྱིའི་མཆོད་པ་ཇི་ལྟར་འབྱོར་པ་རྣམས་
ཀྱིས་ཀྱང་མཆོད་པར་བྱ། ཡང་ཚོགས་ཀྱི་ཡོ་བྱད་རྣམས་མདུན་དུ་བླངས་ལ་དེ་དག་
ལ་ཐོད་པའི་བདུད་རྩི་ལ་བདུད་རྩི་འཁྱིལ་བའི་སྔགས་བཟླ་ཞིང་གཏོར་ཏེ་བགེགས་
བསལ། སྭ་བྷཱ་ཝའི་སྔགས་ཀྱིས་སྟོང་པར་བསྒོམ་ལ་སྔར་བཤད་པའི་བདུད་
རྩིའམ། གཏོར་མ་རྒྱས་པའམ། ཁ་ཟས་ཀྱི་རྣལ་འབྱོར་ལྟར་བྱིན་གྱིས་བརླབས་
སོ། །འབྲུ་གསུམ་བཟླ་ཞིང་བདུད་རྩི་ཐམས་ཅད་ལ་ཁྱབ་པར་གཏོར། མ་དཱ་ན་བག་
ཙམ་བླུགས་ཏེ་དེ་ལ་སྣོད་གཉིས་གཅིག་ཏུ་བསྲེ་བ་ཞེས་བྱའོ། །དེ་ནས་དེ་དག་གི་
ཕུད་བླ་མ་རྣམས་ལ་དབུལ། གཏོར་མ་དང་པོ་ལ་ཡི་དམ་ལྷ་ལ་ཕུད་ཕུལ། ཆོས་
སྐྱོང་སྲུང་མ་རྣམས་ལ་དབུལ་བ་ལ་འགལ་བ་མེད་དོ། །ཐམས་ཅད་སྣོད་གཉིས་གཅིག་
ཏུ་བསྲེ་བ་དང་༌། ཐམས་ཅད་ལྷར་ཤེས་ཤིང་ལྷ་ཡིན་པའི་རྒྱུ་མཚན་ཤེས་པར་
བྱའོ། །།དེ་ལྟར་མི་ཤེས་ན་བདག་ལྷ་ཡིས་འབྱུང་པོ་ལ་མཆོད་ན་བདག་བས་འབྱུང་
པོ་རྣམས་བཟང་པོ་ལྟ་བུར་གྱུར་ན་རྣལ་འབྱོར་ཆེན་པོའི་གཞུང་དང་འགལ་བར་འགྱུར་
རོ། །རྒྱུ་མཚན་ཤེས་ན་གང་ལ་ཕུད་ཕུལ་ཡང་མི་འགལ་ལོ། །དེ་ནས་ཆང་ཐོད་པའི་
ནང་དུ་བླུག་པ་དང༌། ཤ་དུམ་རེའམ། ཤ་མེད་ན་ཆང་འབའ་ཞིག་གིས་ཀྱང་ཆོག་
སྟེ། དེ་རྣམ་ལྔ་འདོད་པ་བསྐོར་བས་བླངས་ཏེ། གཡས་པས་ཆང་བཟུང་། གཡོན་
པས་དེའི་སྟེང་དུ་བཞག་ལ། ངག་ཏུ་འདི་སྐད་ཅེས་བརྗོད་དོ། །གཟིགས་ཤིག་དམ་
པའི་ཆོས་མཛེས་པ། །འདི་ལ་རྣམ་རྟོག་བྱར་མི་རུང༌། །བྲམ་ཟེ་ཁྱི་དང་གདོལ་པ་
-190

མཚོ་སྐྱེས་ཚོགས་འཁོར་རམ་ཚོགས་ཀྱི་འཁོར་ལོའི་ལག་ལེན།
རྣམས། །རང་བཞིན་གཅིག་པ་ཉིད་དུ་གསོལ། །ཞེས་བརྗོད་དེ་སློབ་དཔོན་ལ་དྲངས་
སོ། །སློབ་དཔོན་གྱིས་ཀྱང་རྣམ་ལྔ་འདོད་པའི་བསྐོར་བ་བྱ་ཞིང་། བདེ་གཤེགས་
ཆོས་ནི་རིན་ཐང་མེད། །འདོད་ཆགས་ལ་སོགས་དྲི་མ་བྲལ། །གཟུང་དང་འཛིན་
པ་ལས་གྲོལ་བ། །དེ་བཞིན་ཉིད་ལ་གུས་ཕྱག་འཚལ། །ཞེས་བརྗོད་པས་བླངས་
ཏེ། ཁ་ཟས་ཀྱི་རྣལ་འབྱོར་ལ་གནས་ཏེ་བཏུང༌། སླར་དེ་ལ་སྦྱིན། དེས་ཀྱང་
བཏུང༌།
དེ་བཞིན་དུ་སྣོད་དེ་ཉིད་ཀྱིས་ཐམས་ཅད་ལ་རིམ་པ་བཞིན་དུ་སྦྱིན་
ནོ། །ཡང་ན་སྣོད་གཅིག་ཏུ་བྱས་ན་གཙང་མི་གཙང་གི་རྣམ་རྟོག་ཏུ་གྱུར་ན་བར་
ཆད་ཀྱི་ཆོས་སུ་འགྱུར་བས་སྣོད་སོ་སོར་བྱས་ཏེ་སྔར་གྱི་ཕྱག་རྒྱ་དང་ཚིགས་བཅད་ཀྱིས་
སྦྱིན་ནོ། །དེ་ལྟར་ཐོག་མར་དམ་ཚིག་བཏང་ནས་དེའི་རྗེས་ལ་བཟའ་བཏུང་ཐམས་
ཅད་ཀྱང་ཨོཾ་ཨཱཿཧཱུྃ་ཞེས་བྱ་བའམ། ཨ་ཧོ་མ་ཧཱ་སུ་ཁཾ་ཞེས་བརྗོད་ཅིང་དྲངས། ལེན་
པ་པོས་ཀྱང་དེ་བརྗོད་ཅིང་བླངས་ལ། ཁ་ཟས་ཀྱིས་རྣལ་འབྱོར་ལ་གནས་པས་ཚིམ་
པར་ལོངས་སྤྱད་པར་བྱའོ། །འདི་དག་གི་དུས་ཀྱི་དམ་ཚིག་དང་སྤྱོད་པ་རྒྱས་པ་རྣམས་
ནི་དམ་ཚིག་ལྔ་པ་ལ་སོགས་པ་ཚོགས་ཀྱི་འཁོར་ལོའི་གཞུང་དུ་ཤེས་པར་བྱས་པས་
འདིར་མ་སྨོས་སོ། །ཚིམ་པ་ལྔ་པ་ནི་དེ་ལྟར་རྣལ་འབྱོར་པ་རྣམས་ཁ་ཟས་ཀྱིས་ཚིམ་
པ་དང་། གླུ་དང་གར་ལ་སོགས་པས་ཀྱང་ཚིམ་པར་བྱའོ། །ཚིམ་པ་དྲུག་པ་ནི་སྙོམས་
པར་འཇུག་པའམ། ཡང་ན་མར་དང་ཆང་ངམ་ཆང་རྐྱང་པས་ཀྱང་རུང་སྟེ་རང་གི་
སྙིང་ཁའི་གནས་སུ་བྱུག་པར་བྱའོ། །དངོས་གཞིའི་ཆོ་གའོ། །མཇུག་ལའང་
དྲུག །ལྷག་མའི་གཏོར་མ་བཏང་བ། རྡོ་རྗེའི་གླུ་བླང་བ། བཀྲ་ཤིས་བརྗོད་པ། ཆོ་
ག་ལྷག་ཆད་ཁ་སྐོང་བ། སྨོན་ལམ་གདབ་པ། བསྲུང་བ་བྱས་ཏེ་ལས་ཀྱི་རྗེས་མི་
མངོན་པར་བསྡུ་བའོ། །དང་པོ་ནི་གནས་དེ་ཉིད་དུ་བཏང་བ་དང༌། དགོས་པ་
ཆེན་པོ་ཡོད་ན་ཕུད་དང་ལྷག་མ་བསྲེས་ཏེ་ལམ་ཁའི་བཞི་མདོར་ཕྱིན་ནས་ཐོད་པ་
191

ས་སྐྱ་བཀའ་འབུམ། དེ་ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
ལྟག་སྤྲོད་ཀྱི་ཌ་མ་རུ་ཁྱེར་ལ་ཕྱི་རོལ་དུ་བཏང་ངོ་། །གང་ལྟར་བྱས་ཀྱང་རུང་སྟེ་ལྷག་
མ་ཐམས་ཅད་བསྡུས་ལ་སློབ་དཔོན་གྱིས་དེ་ལ་ཆང་གི་ཁ་ཕྲུ་བཏབ་སྟེ། ངོ་མཚར་
སྒྱུ་མའི་ཕྱག་རྒྱའི་བུ་ག་ནས་ཡྀ་ཞེས་བརྗོད་དེ་ཁ་ཕྲུས་བཏབ་ལ། ཨོཾ་ཨཱཿཧཱུྃ་ཞེས་བྱ་
བས་བྱིན་གྱིས་བརླབས་ཏེ་ལག་པ་གཡས་པ་མཆོག་སྦྱིན་དུ་བྱས་ལ་ཨོཾ་ཨ་ཀ་རོ་མུ་ཁཾ་
སརྦ་དྷརྨཱ་ནཾ་ཨདྱཱ་ནུད་པནྣ་ཏྭད་ཨོཾ་ཨཱཿཧཱུྃ་ཕཊ་སྭཱ་ཧཱ། ཞེས་བྱ་བས་བསྔགས་ལ། ཨོཾ་
ཨུཙྪིཥྛ་བྷ་ལིཾ་ཏ་བྷཀྵ་རཀྵ་སི་སྭཱ་ཧཱ། ཞེས་ལན་གསུམ་བརྗོད་པས་ལྷག་མ་ལ་དབང་
བའི་འབྱུང་པོ་ནམ་མཁའ་དང་མཉམ་པ་རྣམས་ཚིམ་པར་གྱུར་ཅིག །ཅེས་བརྗོད་
ལ་ཚིམ་པར་བསམས་ཏེ་སྦྱིན་ནོ། །དེ་ནས་གཏོར་མ་ལ་མར་མེ་བཙུགས་ཏེ་སྒོའི་ཕྱི་
རོལ་གྱི་ལམ་དུ་བསྐྱལ་ལོ། །ཆོས་སྐྱོང་བ་ལ་སོགས་པ་ལ་བསྟོད་པ་བྱེད་ན་ལྷག་གཏོར་
བསྡུས་ནས་མ་བསྔོས་པའི་གོང་དེར་བྱའོ། །གཉིས་པ